# **DECIZIA ETAPEI DE ÎNCADRARE**

## Nr. număr din zz.ll.aaaa

Ca urmare a solicitării de emitere a acordului de mediu adresate de **SC Labirint Com SRL**, cu sediul în Str. Principala, Nr. 50, Frătăuţii Vechi, Judetul Suceava, , înregistrată la APM Suceava cu nr. 3847/05.05.2015, în baza:

* **Hotărârii Guvernului nr. 445/2009** privind evaluarea impactului anumitor proiecte publice şi private asupra mediului, cu modificările şi completările şi ulterioare;
* **Ordonanţei de Urgenţă a Guvernului nr. 57/2007** privind regimul ariilor naturale protejate, conservarea habitatelor naturale, a florei şi faunei sǎlbatice, cu modificǎrile şi completǎrile ulterioare, aprobată prin **Legea nr. 49/2011**,

şi ca urmare a delegării de competenţă,

autoritatea competentă pentru protecţia mediului APM Suceava decide, ca urmare a consultărilor desfăşurate în cadrul şedinţei/şedinţelor Comisiei de Analiză Tehnică din data de 29.05.2015, că proiectul **Balastieră în terasă *Staţie de sortare Labirint 1*** propus a fi amplasat în com. Frătăuţii Vechi, sat Frătăuţii Vechi nu se supune evaluării impactului asupra mediului şi nu se supune evaluării adecvate.

Justificarea prezentei decizii:

1. Motivele care au stat la baza luării deciziei etapei de încadrare în procedura de evaluare a impactului asupra mediului sunt următoarele:

- proiectul se încadrează în prevederile Hotărârii Guvernului nr. 445/2009, anexa nr. 2, pct. 2, lit. a;

**1.Caracteristicile proiectului**

**a)** mărimea proiectului- se propune realizarea următoarelor lucrări:

- suprafaţa perimetrului de exploatare este de 79.300 mp;

**b)** cumularea cu alte proiecte- realizarea investiţiei nu presupune cumularea cu alte proiecte;

**c)** utilizarea resurselor naturale- se vor exploata agregate minerale din terasa râului Suceava, mal drept;

**d)** producţia de deşeuri- deşeurile menajere rezulate se vor colecta în saci de plastic menajeri şi se vor transporta la un depozit de deşeuri menajere autorizat;

**e)** emisiile poluante, inclusiv zgomotul şi alte surse de disconfort- vor fi generate de utilajele şi mijloacele de transport, pe perioada de funcţionare a proiectulu; în zona perimetrului de exploatare nu sunt locuinţe;

- autovehiculele şi utilajele folosite pentru executarea lucrărilor vor respecta condiţiile impuse de verificările tehnice periodice;

**f)** riscul de accident- având în vedere materialele cu care se lucrează şi de tehnologiile utilizate riscul este redus şi numai în perioada de execuţie a lucrărilor; nu se utilizează substanţe periculoase;

**2.Localizarea proiectului**

**a)** utilizarea existentă a terenului - terenul este proprietate privată a SC LABIRINT COM SRL şi este situat în extravilanul comunei Frătăuţii Vechi;

**b)** relativa abundenţă a resurselor naturale din zonă, calitatea şi capacitatea regenerativă a acestora- anual ANRM stabileşte volumul de agregate ce va fi exploatat în funcţie de rezervele evaluate şi acumulate; societate are întocmit planul de refacere a mediului conform ordinului comun MMSC nr. 2881/2013, ANRM nr. 202/2013 şi Ministerul Economiei nr. 2348/2013;

**c)** capacitatea de absorbţie a mediului, cu atenţie deosebită pentru:

- zonele umede- nu este cazul;

- zonele costiere, zonele montane şi cele împădurite, parcurile şi rezervaţiile naturale, ariile clasificate sau zonele protejate prin legislaţia în vigoare- nu este cazul.

**3.Caracteristicile impactului potenţial**

**a)** extinderea impactului- local , doar în zona de exploatare pe perioada funcţionării;

**b)** natura transfrontieră a impactului- lucrările propuse nu au efect transfrontieră;

**c)** mărimea şi complexitatea impactului- impact mediu, pe perioada desfăşurării lucrărilor;

**d)** probabilitatea impactului- redusă, pe perioada desfăşurării lucrărilor;

**e)** durata, frecvenţa şi reversibilitatea impactului- redusă, pe perioada desfăşurării lucrărilor

II. Motivele care au stat la baza luării deciziei etapei de încadrare în procedura de evaluare adecvată sunt următoarele:

- nu este cazul.

Condiţiile de realizare a proiectului:

- perimetrul de exploatare este amplasat în terasa mal drept a râului Suceava, în extravilanul com. Frătăuţii Vechi. Terenul pe care se află perimetrul de exploatare este proprietatea SC LABIRINT COM SRL Frătăuţii Vechi;

- accesul în perimetru se va face din DJ 178 C din dreptul localităţii Frătăuţii Vechi pe un drum de exploatare care asigură şi accesul în Staţia de sortare a SC LABIRINT COM SRL;

- perimetrul are formă poligonală cu S= 79.300 mp, lungimea de 302, 90 m, lăţimea de 261, 80 mp; adâncimea medie de exploatare va fi de 1,74 m; adâncimea maximă de exploatare va fi cu 1 m deasupra nivelului hidrostatic al pânzei freatice;

- pilieri de siguranţă:- se va păstra o distanţă de minim 5 m faţă de terenurile învecinate;

- Punctele care delimitează perimetrul de exploatare în coordonate STEREO 70 sunt următoarele:

|  |  |  |
| --- | --- | --- |
| Nr. pct. | X | Y |
| 1 | 564814 | 714036 |
| 2 | 564569 | 714014 |
| 3 | 564636 | 713688 |
| 4 | 564903 | 713776 |

Dispoziţii finale

a) titularul are obligaţia de a constitui garanţia financiară pentru lucrările de refacere a mediului, în conformitate cu prevederile legale;

  b) titularul are obligaţia ca înainte de începerea exploatării să solicite şi să obţină autorizaţia de mediu;

  c) la finalizarea lucrărilor de exploatare terenul va fi adus la cota iniţială prin umplerea cu pământ ( pământul utilizat pentru umplere va fi inert, fără să conţină substanţe periculoase, fără deşeuri metalice, deşeuri din demolări, sticlă, plastic, deşeuri menajere etc ), se va nivela terenul, se va tasa materialul de umplutură utilizat cu grad de compactare de 98-99%, se va împrăştia pe suprafaţa perimetrului solul vegetal decapat iniţial şi se va înierba suprafaţa perimetrului.

d) titularul are obligaţia de a notifica APM Suceava dacă intervin elemente noi şi asupra oricărei modificări ale condiţiilor care au stat la baza emiterii prezentei, înainte de producerea modificării. Prezenta decizie se poate revizui, în cazul în care se constată apariţia unor elemente noi, necunoscte la data emiterii.

Prezenta decizie poate fi contestată în conformitate cu prevederile Hotărârii Guvernului nr. 445/2009 şi ale Legii contenciosului administrativ nr. 554/2004, cu modificările şi completările ulterioare.

**DIRECTOR EXECUTIV**

**Şef serviciu**

Întocmit,